JohanHeinsen/ENO huggingface dataset:
Aalborgs Stifts Adresseavis, 1826-03-09
Fredagen den 31te Marts, Tirsdagen den 11te April og Onsdagen den 19de i samme Maaned d. A., lader Enken Mad. Ane Jbsen ved offentlige Auctioner opbyde til Salg, om antageligt Bud skeer: Raakildegaard, beliggende i Aalborg Amt, Hornum Herred, 2 Mile fra Aalborg ved Hovedlandeveien, med tilliggende Eiendomme, af Hartkorn Ager og Eng 23 Tdr. 3 Skpr. 1 1/2 Fdkr., hvortil er Areal af 756 Tdr. Land Ager, Eng og Hede, og deraf Ager 390 Tdr. Land i 13 lige Vange, Enge til omtrent 100 Læs Høe aarlig, en stedse tør og uudtømmelig Mergelgrav, en uopskjærlig Tørvemose og overflødig Hedejord. Gaarden føder og græsser 84 Fæhøveder, hvorunder 30 Køer, 16 Heste, 170 Faar, saaer aarlig 56 Tdr. Rug, 40 Tdr. Byg og 120 Tdr. Havre. Kongetienden eies dertil og følger i Kjøbet og de andre 2 Tiender ere bestemte til en fast Afgivt paa Korn, at betales efter aarlig Kapitelstaxt. Bygningerne ere anseelige, velindrettede og næsten nye med en god Hauge, et ovarte Huus til Maltgjøren, og desuden 4 Afbyggerhuse paa Gaardens Mark, som forrette Ugedage og svare aarlig 40 Rbd. Sølv. De 2de første Auctioner holdes paa Herredstingstedet i Nibe, men den 3die Auction i Viinhandler Nørgaards Bopæl i Aalborg, hver Dag ved 11 slet Formiddag. Conditionerne ville blive meget fordeelagtige for Kjøberen og vil kunne erfares hos Hr. Jacob Hjort paa Thustrup pr. Aalborg, og hos bemeldte Viinhandler Nørgaard. Nibe, den 27de Februar 1826. Bassesen, Auctionsforvalter.
Aalborgs Stifts Adresseavis, 1826-03-09
Næstkommende 15de Marts afholdes efter Begjering af Cancellieraad, Herredsfoged Nissens og Frues Arvinger, 4de Auction over Siegsgaard med Til- og Underliggende, hvilke Eiendomme findes beskrevne i dette Blads No. 197 for afvigte, samt No. 2 og 6 for indeværende Aar. Auctionen holdes paa Siegsgaard og paabegyndes Formiddag Kl. 11. Conditionerne kan forud erfares hos Hr. Birkedommer Nissen, paa Ernstpris ved Hobroe og bekjendtgjøres desuden ved Forretningen. Det bemærkes til Liebhaberes Efterretning, at højeste Bud ved 3die Auction var, for de samlede Eiendomme, 4550 Rbd. Sedler foruden at Kjøberen var forbunden til at overtage sig i Siegsgaard indestaaende 445 Rbd. 5 Mk. Sølv, og udrede Auctions=Omkostningerne. Den 16de Marts og paafølgende Dage fremmes Auctionen over Stervboets betydelige og gode Jndboe af Guld, Sølv, Kobber, Mæssing, Jernfang, Sengeklæder, Linned, Meubler m.v., og fortsættes med Besætning, Avlsredskaber og en Deel Udboe, saafremt de faste Eiendomme den 15de Marts bortsælges. - Løsøre Auctionen holdes ligeledes paa Siegsgaard, efter Conditioner, som paa Stedet bekjendtgjøres, og begynder hver Dags Formiddag Kl. 9 1/2. Duegaard den 26de Februar 1826. Muhle.
Aalborgs Stifts Adresseavis, 1826-03-11
Blandinger. J Berlin har en af de største Bankører, da hans Huus var falleret, aflivet sig selv.
Aalborgs Stifts Adresseavis, 1826-03-11
Det Goldschmidtske Huses Fald i London har havt stor Jndflydelse paa Manufacturvæsnet i Manchester og Glasgow, fra hvilke Stæder mange Varer udførtes til Sydamerika, som betalte disse næsten ene med Vexler paa fornævnte Huus. Callao, Spaniens sidste Eiendom paa Amerikas Fastland, skal nu endelig have maattet overgive sig til Jndependenterne. Vel er Efterretningen herom ikke officiel, men da man har den fra forskellige Kanter mangler den ikke Trolighed. - J Chili drives stærkt paa Udrustning af et Tog mod den nærliggende Ø Chiloe, som endnu er i Spaniernes Besiddelse.
Aalborgs Stifts Adresseavis, 1826-03-11
Jnfanten Francesco de Paula, Kongen af Spaniens yngste Broder, har tilbudet at tage over til Havana, som General-Governør sammesteds, og troer derfra af at kunne tilbageerobre Amerika, hvilket dog neppe bliver saa ganske let en Sag.
Aalborgs Stifts Adresseavis, 1826-03-11
Hertugen af Devonshire, som paa Kongen af Englands Vegne skal overvære Keiserkronningen i Moskov, reiser did ganske paa egen Bekostning, ligesom Hertugen af Northumberland reiste til Frankrig ifjor for at bivaane Konge kroningen i Reim; men slige Herrer have ogsaa Formuer til at kunne uden Afsavn reise nogle Tønder Guld bort engang imellem.
Aalborgs Stifts Adresseavis, 1826-03-11
Den fra Sverrig til Keiserkronningens Bivaanelse bestemte Feltmarskal Grev af Stedingk er en Mand paa henved fire Snese Aar og af maadeligt Helbred. Ham ledsager et meget talrigt Følge af unge Adelsmænd. En kongelig Fregat skal bringe dem over til Cronstad.
Aalborgs Stifts Adresseavis, 1826-03-11
Den 11te April skal i Carlskrona ved Auction bortsælges de to kongelige Fregatter Orædd og Segerfæll; forseglede Bud kunne ogsaa før Auctionen indsendes. Den unge Hertug de Malyal, og hans Hofmester, Abbed Villars, ere i Lyon qvalte af Kuldamp i deres Værelse.
Aalborgs Stifts Adresseavis, 1826-03-11
Hvorledes Guldudvaskningen af Rhinsandet tiltager aarlig, vises af en Bekjendtgjørelse fra Karlsruhe, som melder, at i Aaret 1822 blev 1408 Kroner; i 1823, 2300; og i 1824, 3378 indleverede. Hver Krone beregnet til 5 Gylden.
Aalborgs Stifts Adresseavis, 1826-03-11
Den første Militærskole i Spanien, Artilleri=Collegiet i Segovia, er ophævet. Som Grund anførtes: Fra den Tid Religions-Underviisningen i samme Skole var bleven overgivet til Jesuiterne, havde disse saaledes overvældet Eleverne med fromme Øvelser, at det Modsatte af det man havde til Øjemed, Trodsighed og Ryggesløshed, havde taget Overhaand imellem dem.
Aalborgs Stifts Adresseavis, 1826-03-11
Et engelsk Blad indeholder følgende: Bladet Times har i disse Dage paa egen Haand dannet en Politik for Hertugen af Wellington i St. Petersborg. Men for det første er det, som bekjendt, stridende imod Etiquetten, at give en Ambassadør i den Egenskab, hvori Hertugen af Wellington optræder, endnu andre Ærender, for det andet vilde vel en Diplomat af saa høi Rang og saa udmærkede Egenskaber, som den, vi have i St. Petersborg, neppe finde det passende at see sig parallelliseret i sine Forretninger, om end en Stor Ambassadørs Fremtrædelse, efter gammel Skik og Brug, stiller ham i Skygge i Hof=Cirklerne.
Aalborgs Stifts Adresseavis, 1826-03-11
Fra Hildburghausen meldes, at ved det sidste bøhmiske Gods=Lotteri har en Barbeersvend vundet et gammelt Slot og strax givet sig til at rasere samme.
Aalborgs Stifts Adresseavis, 1826-03-11
J Brugge, i Nederlandene, blev nylig en Concert given til Fordel for Grækerne. Fjorten elskværdige, smukke unge Piger, alle klædte i hvidt Atlask, sang derved det herlige Chor af Spontinis Vestalinder. Da Concerten var forbi, kom de ned i Salen, for at samle Bidrag af de henrykte Tilskuere. Denne Jndbydelse var altfor tillokkende til at den ikke skulde bære rige Frugter. Der indkom omtrent 250 Dukater.
Aalborgs Stifts Adresseavis, 1826-03-11
Den 15de Februar høitideligholdt Universitetet i Christiania en Fest i sin Art den første, da i dets Virksomheds Periodes 13de Aar, en af dets egne Alumner, Candidatus Medicinæ J. J. Hjort, efter forud at have udholdt de i Universitetets Fundats bestemte Prøver, offentligen forsvarede sin for Licentiatgraden i Medicinen skrevne Afhandling de functione retinæ P I. Opponenterne vare i Ordenen følgende: Professor Holst, Professor Bugge, Professor Stenersen, Overlærer Kynsberg, Lector Hjelm, Docent Arntzen, Professor Keiser, og Professor Thulstrup, af hvilke den første og sidste vare ordentlige Opponentere, de øvrige opponerede fra Auditoriet. Striden, der bivaanedes af 3 a 400 Tilhørere, varede fra Kl. 10 om Formiddagen til Kl. 1 om Eftermiddagen og fra 4 til 7 om Eftermiddagen. (N. M.)J Bordeaux opholder sig fortiden en udenlandsk Monark, nemlig en Jrokeser=Konge. Han er, i Selskab med en Fransk Missionær, over Nyyork kommen til Europa og har ladet sig døbe. Til denne Monarks Galladragt hører en rød Vest, som Ludvig IV., tilligemed andre Klædningsstykker, har foræret hans Forfædre.
Aalborgs Stifts Adresseavis, 1826-03-11
Til Jreland er nylig fra Cette ankommet et Skib med 26000 smaa Morbærtræer, som Selskabet til Silkeavlens Udbredelse i Jrland har ladet komme, for at gjøre det første Forsøg med deres Udplantning.
Aalborgs Stifts Adresseavis, 1826-03-11
J Christiansstads Lehn i Skaane, har man ifjor indhegnet en Strækning af 171 Tdr. Land Flyvesand, hvori der er saaet Træfrøe, og desuden plantet 65105 vilde Træer.
Aalborgs Stifts Adresseavis, 1826-03-11
I Paris have falleret 33 Handelshuse i Januar Maaned. (J Aalborg kuns eet.)
Aalborgs Stifts Adresseavis, 1826-03-11
Fædrelandet.
Aalborgs Stifts Adresseavis, 1826-03-11
Kjøbenhavn. Hs. Majestæt har allernaadigst tilladt, at Cancelliesecretær Hansen, imod en Løn af 300 Rbd. Sølv af Justitsfondet, for det første paa 3 Aar, ansættes ved det juridisk praktiske Selskab i Hovedstaden, som i lang Tid har virket Gavn for de yngre Juristers Dannelse, for i Særdeleshed at sætte dem af Selskabets Medlemmer, som arbeide ved dets Underretter, i en større og meere indbringende Virksomhed, end hidtil, deels ved at tilveiebringe Themata og Akter, som give de unge Mænd Leilighed til at sætte sig ind i det virkelige Livs Forviklinger, deels ved at gjennemgaae deres Arbeider, gjøre dem opmærksomme paa Manglerne og veilede dem til disses Afhielpning. Endvidere er det paalagt de Studerende, forinden de underkaste sig den fuldstændige juridiske Exammens praktiske Prøve, at indtræde i det juridiske praktiske Selskab og flittigen og stadigen at deeltage i Selskabets Øvelser, som herefter bør finde Sted ogsaa om Sommeren, i det mindste i et halvt Aar fra den Tidspunkt at regne, da de have bivaanet et fuldstændigt Kursus af de befalede Øvelser ved Universitetet; og at de, som en følge af det foranførte, ikke maae stædes til den juridisk praktiske Exammen, forinden de med Attester godtgjøre, at de have deeltaget i bemeldte Øvelser, med mindre de ved troværdige Vidnesbyrd godtgjøre, at de enten forinden de underkastede sig den theoretiske Prøve, eller efter at have aflagt denne, paa anden Maade have tilstrækkeligen sørget for at erhverve den Duelighed i juridiske Forretninger, hvortil Selskabets Øvelser sigte, ved at arbeide i den virkelige Praxis. Saa er det og allernaadigst bestemt, at Vidnesbyrd fra det juridisk praktiske Selskabs Forstanderskab om stadig Deeltagelse i dets Øvelser, ville, ligesaavel som de, der erholdes fra de akademiske Lærere, blive tagne i Betragtning ved Juristers Ansættelse i offentlige Forretninger.
Aalborgs Stifts Adresseavis, 1826-03-11
Ved Høiesteret er Brændeviinsbrænder Hansen af Assens, der fra Flensborg havde indført 20 Oxhoveder Spiritus under Navn af Spøll, dømt til, enten at fri sig ved at beedige, at den med Spølen foregaaede Forandring var ham ubekjendt, eller i modsat Fald betale til Toldvæsenet 332 Rbd. 45 sk. S. og T. foruden Sagens Omkostninger.
Aalborgs Stifts Adresseavis, 1826-03-11
Dr. Heibergs Vaudeville, den 28de Januar, gjorde meest Opsigt derved, at fire deri fremstillede Borgere skulle have været veltrufne Portraiter af Personer i Hovedstaden, hvis Eiendommeligheder i Klædedragt, Lader og Væsen saaledes have forskaffet dem en høist krænkende offentlig Prostitution. J denne Anledning ønskes der i Morgenbladet, at der fra Bestyrelsens Side maatte blive taget de fornødne Forholdsregler til at forebygge at Skuespillerne saaledes uden Maal og Meed heelt og holdent protraitere Personer som de gaae og staae, til offentlig Spot paa Skuepladsen: Noget som, naar den Paagieldende endog, ved sin Stilling som Embedsmand i Staten og en ubesmittet Vandel, har Krav paa sine Medborgeres særdeles Agtelse, fortjener en dobbelt Misbilligelse.
Aalborgs Stifts Adresseavis, 1826-03-11
Premierlieutenant Carl Kiene, der nylig havde udgivet sin: "Abschied von der königlichen Residentsstadt Copenhagen als zehnjahriger Sollicitant", er i disse Dage død i Hovedstaden.
Aalborgs Stifts Adresseavis, 1826-03-11
Hurtigløberen Ernst fra Norge viiste den 26de Februar om Eftermiddagen anden Gang offentligen sin Færdighed. - Han havde lovet at løbe omkring Exerceerpladsen 12 Gange i 40 Minuter, men ved Udførelsen løb han tretten Gange omkring den i 33 Minuter.
Aalborgs Stifts Adresseavis, 1826-03-11
Cours. Hamborg den 6te Marts. Bordeaux 25. - St. Petersborg 8 1/2. London 35. 11. Cadiz 91. Lissabon 36 1/2. Amsterdam k. S. 107 1/4. - Kjøbenhavn k. S. 233. - Specier 3/4 D. Disc. 5. Cours den 7de Marts. Hamb. 2 M. - , a vista - Specier. 232. - Specier solgtes til 13 Rbmk. 15 sk. - Bank-Disconto 5 pC. - Norske Speciessedler pr. 100 Specier 202 Rbdlr. Sedler. - Svenske Sedler pr. Rdlr. Rigsgjeld 56 Rbs. Tegn. - 4 pCt. Kongel. Obligationer (uden Renter) 81 1/2 a 82 Rbd. Sedler. - Dito Dito 70 i Bco. - Nationalbank-Obligationer (af Laanet 4de Februar 1820) 100 1/4 a 101 Rbdlr. r. S. - Dito Dito 116 1/2 a 117 i Sedler. - 4 pC. uopsigel. Rigsbkobl. Renter pr. 6te Januar 98 Rbdlr. r. S. - Hamborger, Laan af 1819 Bancomark 3000 100 Bco. - Dito Dito Bcomk. 4000 100 Banco. - 6 pC. norsk Laan ved Hambro & Søn 100 1/2 a 101 i Banco. - 4 pC. Dito nye - i Banco. - Asiatiske Actier 87 i Sdlr. 3 pC. nye danske Obligationer 53 1/2 a 54 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-03-11
Viborg. Den 6te Februar blev i Landsoverretten paadømt Sagen: Actor, Ørum, contra: Otterstrøm, Desensor før Peder Chr. Lund i Mariager Arrest, der tiltales for Tyverie m.v. -
Aalborgs Stifts Adresseavis, 1826-03-11
Dom: Tiltalte bør hensættes til Fængsel paa Vand og Brød, i 6 Gange 5 Dage, samt udrede Actionens Omkostninger. - Ved Mariager Byes Extraret er Tiltalte tildømt at hensættes til Arbeide som Forbedringshuusfange i Viborg Tugthuus i 1 Aar. S. D. Sagen: Actor, Nyboe, contra: Otterstrøm, Defensor for Tjenestepigen Elisabeth Marqvardsdatter i Sæbye Arrest, der tiltales for Barnefødsel i Dølgsmaal. - Dom Herredstingsdommen bør ved Magt at stande. - Ved Børglum Jerslev Herreders Extraret er Tiltalte tildømt at miste sin Hals og hendes Hoved at sættes paa en Stage, samt at udrede Actionens Omkostninger. S. D. Sagen: Actor, Møller, contra: Nyboe, Defensor for Søren Christensen Bøs m. fl. af Rørbek, der tiltales for begaaet Arvsvig, m. v. - Dom: Herredstingsdommen bør uefterrettelig at være, og Sagen hjemvises til nye Paakiendelse. - Ved Rinds Gislum Herreders Extraret er Søren C. Bøs, Christen Hansen og Christen Bjørn tildømte at bøde til Aalborg Amts Fattigkasse den første 2 og hver af de øvrige 1 Rbdlr. Sølv, samt in solidum at udrede Actionens Omkostninger.
Aalborgs Stifts Adresseavis, 1826-03-11
Den 20de Februar. Sagen: Nyboe, befalet for Enkemadame Dahl af Randers, contra: Randers Byes Skifteret, Møller, som befalet for Overformynderne i Randers som Jntervencentere, angaaende 18 Rbd. 5 s. Sølv og 131 Rbd. 83 1/2 s. S. og T., Skifteretten i Randers affordrer Appellantinden, som resterende Skatter af en Gaard, der 1819 udlagdes hende til Eiendom som 2den Panthaverinde, og hvilken Gaard 1825 efter Skifterettens Foranstaltning ved Auction er bortsolgt for bemeldte Skatterestance. - Dom Den paaankede Auction og derunder afsagte Eragtninger og givne Approbation - hvorefter Auctionen over fornævnte Gaard efter Skifterettens Requicision ere tillagte Fremme - bør ugyldige at være, og Skifteretten betale til de befalede Sagførere hver 12 Rbd. Sølv; men Processens Omkostninger iøvrigt være ophævede. S. D. Sagen: Ørum, for Farver R. Jahnsen i Aarhuus, contra: N. Koppel ib., angaaende 2de Vidners Admition til Vidnesbyrds Aflæggelse i et af Appellanten tilstævnte Tingsvidne til Brug i en mod denne af Jndstævnte, betræffende en Gaardhandel, anlagt Hovedsag. - Dom Kjøbmændene J. Røgind og L. Jahnsen bør admitteres til Vidnesbyrds Aflæggelse under det af Appellanten tilstævnte Tingsvidne. Processens Omkostninger for Overretten betaler Jndstævnte til Appellanten med 25 Rbd. Sølv. - Ved Aarhuus Bytingsret er dømt saaledes, at disse Vidner ei bør stædes til Vidnesbyrd i denne Sag.
Aalborgs Stifts Adresseavis, 1826-03-11
S. D. Sagen: Slagtermester Niels Møller af Holstebroe, contra: F. Lykke, for Capitain Bye- og Herredsfoged, Ridder Fugl m. fl. ib., angaaende en Appellanten for Udeblivelse ved Sprøiteprøvelsen idømt Mulct og Vand- og Brødstraf. -
Aalborgs Stifts Adresseavis, 1826-03-11
Dom: Den udtagne Stævning afvises. J Kost og Tæring til de Jndstævnte betaler Appellanten 12 Rbd. Sølv. - Ved en Brandret i Holstebroe er N. Møller tildømt at bøde til Holstebroe Byes Brandkasse 2 Rbd. Sølv, samt at hensættes til Fængsel paa Vand og Brød i 4 Dage og Nætter. Hals. Den 7de Marts. Jndk., C. H. Pank fra Fredericia med Brænde, Kartofler og Hvedemeel. L. P. Nisted af Aalborg fra Kjøbenhavn med Stykgods. J. Nielsen af Løgstøer fra dito med Salt, m.m. J. Hansen af Svendborg fra dito med frisk Frugt og Egeplanker m.m. Vinden. Den 6te Marts S. V. Den 7de S. O. Den 8de V. Skibe, ind- og udclarerede ved Aalborg Toldkammer. Den 9de Marts. Jndel., J. Nielsen fra Kjøbenhavn med Salt og Stykgods. J. Smith fra Helsingøer, ballastet. J. Hansen fra Svendborg med frisk Frugt, Kløverfrøe, Hørfrøe, Vikker og Planker. Den 10de. Jndel., H. Olsen fra Warborg, ballastet. Døde. Frue Generalmajorinde v. Sames; Commerceraad W. H. Topsøe, forhen Administrator ved den Kgl. vestindiske Handel, 69 Aar; Hans Christian Clausen; Skibscapitain T. T. Søestad, 60 Aar; Forhen Divisions-Chirurg C. H. Kruger, 82 Aar; Skibscapitain Jens Thuesen, 77 Aar; Jfr. M. L. Werner, 26 Aar; Mad. M. Cronhielm, fød Seest, 69 Aar; Mad. A. M. Riber, fød v. Haven, 76 Aar; Jfr. L. A. Krogh, 28 Aar; Juveleer J. P. Stounders, 63 Aar; Jfr. M. L. Mehl, 30 Aar; Kgl. Fuldmægtig J. J. Lous, Frantz Stahr, 86 Aar; P. P. Lund, 87 Aar; Snedkermester C. F. Wiese; Mad. K. Haldan, fød Aaman, 68 Aar; afskediget Premierlieutenant C.v. Kiene; Mad. Wandel, fød Dahlstrøm, 77 Aar; Gustav, Wemmenhoy; Mad. M. A. Ørnstrup, fød Jensen, 33 Aar; Henrick Franck, 83 Aar; Giuseppe Casortii Resalia Widahl; J. O. Gjellum; 45 Aar; Mad. S. C. Hess, fød Thygesen, 46 Aar; Nicolai Hass, 68 Aar; Gjestgiver Hans Larsen, 60 Aar; Elev paa det Kgl. Kunstacademie, L. N. Holmer, 33 Aar; Alle i Kjøbenhavn. - Malermester Dilling, 61 Aar, i Slagelse.
Aalborgs Stifts Adresseavis, 1826-03-11
- Afskediget Premierlieutenant Braun, 78 Aar, i Kirkehelsinge. - Forhen Coffardiecapitain C. F. Jørgensen, Eier af Soelberggaard. - Mad. A. C. Astrup, fød Lemming, 78 Aar, paa Lydersløv. - Skolelærer Th. Jensen i Ostofte. - Jørgen Fenger, Eier af Hertalund, ved Antvorskov, 61 Aar. - Mad. H.M. Abel, fød Lindgreen, 67 Aar, paa Knabechsgaard. - Cancellieraad og Birkedommer Olsen, 52 Aar, paa Vesterborg. -
Aalborgs Stifts Adresseavis, 1826-03-11
Oberstlieutenant Flemming, Greve af Holch Winterfeldt, forhen Forvalter ved Baroniet Lehn, J H. Hein, 37 Aar; Mad. A. C. Thaarup, fød Nielsen, 64 Aar; Alle i Odense. - Landvæsens-Commissær og Amtsforvalter over Assens og Hindsgauls Amter, Jens Wiinstrup, 59 Aar, i Assens. - Assessor Johannes Hansen, 61 Aar, i Viborg. - Jfr. M. C. Knudsen, 27 Aar, i Aarhuus. - Mad. Ane Boldsen, 47 Aar, paa Mellerup. - Peder Jversen, 54 Aar, i Haderslev. - F. F. R. Winckelmann, i Flensborg. - Skolelærer og Organist Johan Eller mann, 80 Aar, i Steinbeck.
Aalborgs Stifts Adresseavis, 1826-03-11
Aalborg Kirker. Femte Søndag i Faste prædiker til Høimesse i Budolphi Kirke Hs. H. Hr. Dr. Claudi, i Frue Kirke Hs. H. Hr. Stiftsprovst Ridder Schjerup. - Til Aftensang i Budolphi Kirke Hr. Pastor Boesen; i Frue Kirke Hr. Pastor Gad.
Aalborgs Stifts Adresseavis, 1826-03-11
Døbt. Den 5te Marts, Bødkermester N. Poulsens Søn, Ole Peter; Fadd., Mad. Bech, Frøken Hornsyld, Lieutenant v. Rømeling, Adjunct Aagaard, Kjøbmændene, Hilligsøe, Johannsen, Garvermester Petersen, Privatlærer Hartmann, Tobakspindermester Obel, Handelsbetjent Torm.
Aalborgs Stifts Adresseavis, 1826-03-11
Begravede. Den 3die Marts, Mad. Plaate fød Pram, 32 Aar. - Den 10de, Feldberedermester M. Hultin, 65 Aar.
Aalborgs Stifts Adresseavis, 1826-03-11
Ved Tallotteriets 1256de Trækning i Kjøbenhavn udkom: No. 39. 63. 43. 56. 90.
Aalborgs Stifts Adresseavis, 1826-03-11
Bekjendtgjørelser. Efter den alvidende Guds Bestemmelse er vor yngste Søn, Peter Sophus, 1 Aar gl., blevet os ved Døden bortrevet i Dag Kl. 10 1/2, efter 8te Dages haarde Lidelser. Hvilket vi ikke kunne undlade at bekjendtgjøre for fraværende Familie og Venner. Aalborg den 11te Marts 1826. A. C. Jsversen. N. Jversen.
Aalborgs Stifts Adresseavis, 1826-03-11
Fra 13de til 18de Dennes, hver Eftermiddag fra Kl. 1 til 2, ligger paa Byetingsstuen her i Byen til enhver Vedkommendes Eftersyn: 1) Lignings-Liste over Jndqvarteringsskatten for 1825. 2) En Dito over en Deel af de Aalborg Bye paahvilende Udgifter til Delinqvent &c. Omkostninger. 3) En Efterretning vedkommende Borgervæbnings-Omkostninger. hvilket herved bekjendtgjøres. Aalborg den 11te Marts 1826. Magistraten.
Aalborgs Stifts Adresseavis, 1826-03-11
Extra fint Blyant til Kakkelovnes skjønneste Blankning, Maskiners og Skibsblokkes Smøring og til andet Brug, faaes, tilligemed Anviisning om dets lette og reenlige Brug, hos de fleste Herrer Kjøbmænd saavel i Aalborg, som i de øvrige Kjøbstæder i Danmark. -De Herrer Handlende, der end ei have dette, hvis Forhandling er baade nem og fordeelagtig, til Salg, ville behage at henvende dem til deres respective Herrer Commissionairer her i Staden, eller til dets kongelig ene berettigede Fabrikør Kjøbenhavn, i Marts 1826. J. N. Verdelin, Borgergaden No. 180.
Aalborgs Stifts Adresseavis, 1826-03-11
At jeg efter Anmodning af Søndagspostens Udgiver, var i Løverdags den 4de Marts tvende Gange hos Hr. Wandall, for efter Sædvane at afhente Søndagsposten til Abonnenterne. og hvoraf No. 8, efter Udgiverens Udsigende var trykt foregaaende Tirsdag; men at Hr. J. Schjern begge Gange, endog mod Hr. Bogtrykker Wand alle Villie, nægtede at udlevere bemeldte No. 8 af Søndagsposten: dette nødes jeg til endog for min egen Skyld, at bekjendtgjøre, da jeg med Ed kan bekræfte mit Udsigende, og jeg maa frabede mig at den lille Herre vil lade mig være af hans Avis, om han deri finder for Godt at gjøre Løier. Aalborg den 11te Marts 1826. Lars Ravn, som ombærer Søndagsposten.
Aalborgs Stifts Adresseavis, 1826-03-11
Maskeraden aabnes i Morgen Aften Kl. 6 1/2, demaskeres Kl. 11, og spises Kl. 12. Aalborg den 11te Marts 1826. Thomas Borregaard.
Aalborgs Stifts Adresseavis, 1826-03-11
Fine Masker ere nu arriverede og udsælges af Aron Jacobsen.
Aalborgs Stifts Adresseavis, 1826-03-11
J Jørgen Nysums forhen tilhørende Sted i UrbandGade, er strax en Stue for 1 eller 2de ugifte Mands=Personer at faae til Leie. Ligeledes er de øvrige Værelser for en gift Familie at faae til Leie til Paaske 1826, hvorom accorderes med Undertegnede. Jens L. Kiersgaard.
Aalborgs Stifts Adresseavis, 1826-03-11
En Koe, 7 a 8 Aar, der kjælver om 3 a 4 Dage, kan kjøbes af P. Hassing.
Aalborgs Stifts Adresseavis, 1826-03-11
Gaarden No. 137 paa Hjørnet af Maren Poppes Gyde og Vesteraae, forhen tilhørt og beboet af Skolelærer Lundt, kan til nukommende Paaske Flyttetid faaes til Leie, hvorom afhandles med Niels S. Mørch, Aalborg den 2den Marts 1826. paa Nytorv.
Aalborgs Stifts Adresseavis, 1826-03-11
Stedet paa Hjørnet af Jomfrue Ane= og Bispensgade, tilhørende Mad. Christensen, er paa billige Vilkaar til Leie. Tiltrædelsen kan skee forinden Flyttetiden. Det nærmere er at erfare hos Kjøbmand Aron Jacobsen. En Mæssing Kjedel omtrent paa halvanden Fjerdings Rum, samt en Ege Halvtønde til Øl, med 6 Jernbaand, og en Skorsteens Plade, omtrent halvanden Alen lang og een Alen bred, er tilkjøbs. Adresse-Contoiret anviser Sælgeren.
Aalborgs Stifts Adresseavis, 1826-03-11
Proclama. Creditorerne i Boet efter afdøde Skipper Christen Lassen Holm i Løgstøer, indkaldes herved, med 6 og 12 Ugers Varsel, for at anmelde og bevise deres Fordringer, for Undertegnede Skifteforvalter. Løgstøer den 1ste Marts 1826. J. Scharling.